# คณะแพทยศาสตร์ มหาวิทยาลัยสยาม
คณะแพทยศาสตร์ มหาวิทยาลัยสยาม เป็นคณะแพทยศาสตร์ของมหาวิทยาลัยสยาม โดยเป็นสถาบันแพทยศาสตร์ลำดับที่ 21 ของประเทศไทย และลำดับที่ 2 ของมหาวิทยาลัยเอกชน  และผ่านการรับรองหลักสูตรแพทยศาสตรบัณฑิตจากแพทยสภาแล้ว

 ประวัติ  
คณะแพทยศาสตร์ มหาวิทยาลัยสยาม เกิดจากกลุ่มแพทย์ที่มีประสบการณ์สูงร่วมกันเสนอขอเปิดดำเนินการหลักสูตรแพทยศาสตรบัณฑิต ต่อสภามหาวิทยาลัยสยามและได้รับความเห็นชอบเมื่อวันพุธที่ 17 กุมภาพันธ์ 2553 พร้อมทั้งได้แต่งตั้งคณะกรรมการพิจารณาเปิดดำเนินการหลักสูตรแพทยศาสตรบัณฑิตในการประชุมคราวเดียวกัน ต่อมาคณะกรรมการสภามหาวิทยาลัยสยามอนุมัติหลักสูตรแพทยศาสตรบัณฑิต (หลักสูตร ใหม่ พ.ศ. 2555) เมื่อวันที่ 14 มีนาคม 2556 ต่อมาคณะกรรมการแพทยสภาในการประชุมเมื่อวันที่ 12 กรกฎาคม 2556 ให้การรับรองหลักสูตรแพทยศาสตรบัณฑิต (หลักสูตรใหม่ พ.ศ. 2555) นับเป็นมหาวิทยาลัยเอกชนแห่งที่ 2 ของประเทศไทยที่ได้รับอนุมัติจากแพทยสภาให้เปิดรับนักศึกษาจำนวน 48 คน ในปีการศึกษา 2556 และให้จัดการเรียนการสอนภาคการศึกษาที่ 1 ในเดือนสิงหาคม 2556 โดยมีรองศาสตราจารย์ นายแพทย์ชูเกียรติ อัศวาณิชย์เป็นคณบดี ศาสตราจารย์เกียรติคุณนายแพทย์อมร ลีลารัศมี และศาสตราจารย์กิตติคุณ นายแพทย์เฉลิม วราวิทย์ เป็นที่ปรึกษา

 ทำเนียบคณบดี 
 ลำดับที่ รายนามคณบดี วาระการดำรงตำแหน่ง  1 รองศาสตราจารย์ นายแพทย์ชูเกียรติ อัศวาณิชย์ 2553 - 2556 2 ศาสตราจารย์เกียรติคุณ นายแพทย์อมร ลีลารัศมี 2556 - 25623ศาสตราจารย์คลินิก นายแพทย์สุวัฒน์ เบญจพลพิทักษ์2562 - ปัจจุบัน 

 หลักสูตรการศึกษา 
ปัจจุบันคณะแพทยศาสตร์ มหาวิทยาลัยสยาม เปิดทำการเรียนการสอนในสาขาวิชา ดังต่อไปนี้

 ปริญญาตรีหลักสูตรแพทยศาสตรบัณฑิต (พ.บ.) 6 ปี

หลักสูตรแพทยศาสตร์บัณฑิต (ฉบับ ปี พ.ศ.2566)

หลักสูตรวิทยาศาสตร์บัณฑิต (วท.บ.) 4 ปี 

สาขาอาชีวอนามัยและความปลอดภัย 

(หลักสูตรฉบับปรับปรุง พุทธศักราช 2567

 สถาบันร่วมผลิตแพทย์ 
โรงพยาบาลที่เป็นสถาบันหลักสำหรับการผลิตแพทย์ร่วมกับคณะแพทยศาสตร์ มหาวิทยาลัยสยาม ในระดับชั้นคลินิก มีทั้งสิ้น 1 โรงพยาบาล มีดังนี้

 สถาบันร่วมผลิตแพทย์ จังหวัด สังกัด ศูนย์แพทยศาสตร์ศึกษาชั้นคลินิก โรงพยาบาลพระนั่งเกล้าจังหวัดนนทบุรีสำนักงานปลัด กระทรวงสาธารณสุข

  ความร่วมมือ 

 โรงพยาบาลพระนั่งเกล้า 
เดิมชื่อว่าโรงพยาบาลนนทบุรี  สังกัดสำนักงานปลัดกระทรวงสาธารณสุข  ตั้งอยู่เลขที่ 91 ถนนนนทบุรี  ตำบลบางกระสอ  อำเภอเมือง  จังหวัดนนทบุรี  มีเนื้อที่ทั้งหมด มีพื้นที่ทั้งหมด 24 ไร่ 1 งาน 2.6 ตารางวา   เปิดให้บริการวันที่  24  มิถุนายน  2500 เป็นโรงพยาบาลประจำจังหวัดในปี พ.ศ. 2532 ได้รับพระราชทานพระบรมราชานุญาติให้เปลี่ยนชื่อเป็น “ โรงพยาบาลพระนั่งเกล้า ” เพื่อเฉลิมพระเกียรติแด่พระบาทสมเด็จพระนั่งเกล้าเจ้าอยู่หัว รัชกาลที่ 3 ที่พระราชชนนี กรมหลวง พระศรีสุลาลัย  เป็นชาวจังหวัดนนทบุรี

 มูลนิธิคณะแพทยศาสตร์ มหาวิทยาลัยสยาม 
วัตถุประสงค์ของมูลนิธินี้ คือ เพื่อให้การสนับสนุนงานด้านการพัฒนาการแพทย์ เพื่อให้การสนับสนุนและส่งเสริมวิจัยแพทยศาสตร์ เพื่อดำเนินการ หรือ ร่วมมือกับองค์กรการกุศล เพื่อการกุศลและองค์การสาธารณประโยชน์ เพื่อสาธารณประโยชน์ ไม่ดำเนินการเกี่ยวข้องกับการเมืองแต่ประการใด

 ภาควิชาสาธารณสุขศาสตร์ 

ประวัติความเป็นมาของภาควิชาสาธารณสุขศาสตร์ สาขาอาชีวอนามัยและความปลอดภัย มหาวิทยาลัยสยาม

ภาควิชาสาธารณสุขศาสตร์ ในปีพุทธศักราช 2566 ได้ย้ายสังกัดการดูแลภายใต้คณะแพทยศาสตร์ ภาควิชาสาธารณสุขศาสตร์ สาขาอาชีวอนามัยและความปลอดภัย หลักสูตรวิทยาศาสตรบัณฑิต 4 ปี (หลักสูตรฉบับปรับปรุง พุทธศักราช 2567) บริหารงานโดยศาสตราจารย์คลินิก นายแพทย์สุวัฒน์ เบญจพลพิทักษ์ คณบดีคณะแพทยศาสตร์ และ ดร.วิทยา ชาญชัย หัวหน้าภาควิชาสาธารณสุขศาสตร์

เดิมคณะสาธารณสุขศาสตร์ มหาวิทยาลัยสยาม ก่อตั้งขึ้นเพื่อตอบสนองการขยายต่อภาคอุตสาหกรรม และสิ่งแวดล้อม ซึ่งวันก่อตั้งของคณะฯ ตรงกับวันพุธที่ 22 กุมภาพันธ์ 2560 ซึ่งเกิดจาก สภามหาวิทยาลัยมีมติจัดตั้งคณะสาธารณสุขศาสตร์ พร้อมทั้งให้เปิดดำเนินการจำนวน 2 หลักสูตร ได้แก่หลักสูตรวิทยาศาสตรบัณฑิต สาขาอาชีวอนามัยและความปลอดภัย และ หลักสูตรวิทยาศาสตรบัณฑิต สาขาอนามัยสิ่งแวดล้อม และต่อมาทางคณะฯได้ดำเนินการขออนุมัติหลักสูตรวิทยาศาสตร์บัณฑิต สาขาอาชีวอนามัย และความปลอดภัย ทั้งนี้สภามหาวิทยาลัยมีมติอนุมัติหลักสูตร ในการประชุมครั้งที่ 4/2560 เมื่อวันที่ 16 สิงหาคม 2560 สำนักงานคณะกรรมการการอุดมศึกษา รับทราบการให้ความเห็นชอบหลักสูตรนี้ เมื่อวันที่ 25 พฤษภาคม 2561 สำนักงานคณะกรรมการข้าราชการครูและบุคลากรทางการศึกษา รับรองคุณวุฒิเพื่อประโยชน์ในการบรรจุและแต่งตั้งเป็นข้าราชการครูและบุคลากรทางการศึกษา เมื่อวันที่ 13 กรกฎาคม 2561 โดยเริ่มใช้หลักสูตร ภาคการศึกษาที่ 1 ปีการศึกษา 2561 และกรมสวัสดิ์การและคุ้มครองแรงงาน มีมติให้หลักสูตรวิทยาศาสตรบัณฑิต สาขาอาชีวอนามัยและความปลอดภัย หลักสูตรใหม่ พ.ศ.2561 ของคณะสาธารณสุขศาสตร์ มหาวิทยาลัยสยาม เทียบเท่าวุฒิปริญญาตรีสาขาอาชีวอนามัย ตามกฎกระทรวงกำหนดมาตรฐานในการบริหารและจัดการด้านความปลอดภัย อาชีวอนามัย และสภาพแวดล้อมในการทำงาน พ.ศ.2549 เมื่อวันที่ 14 ธันวาคม 2561

สัญญลักษณ์ประจำภาควิชาสาธารณสุขศาสตร์

-สีประจำภาควิชา สีชมพูแซลม่อน

-ตราประจำภาควิชา กรอบสีเขียวขลิบน้ำเงิน ภายในตรา ด้านบนคำว่า " PUBLIC HEALTH " และสัญลักษณ์คนกลางหนังสือ

หลักสูตรภาควิชาสาธารณสุขศาสตร์
- หลักสูตรอาชีวอนามัยและความปลอดภัย 
(หลักสูตรวิทยาศาสตรบัณฑิต) วท.บ. 4 ปี